अवधेश के नामांकन से पूर्व एक जनसभा को संबोधित करते हुये भारतीय जनता पार्टी के राष्ट्रीय महासचिव नरेन्द्र सिंह तोमर ने यूपी के चुनावो की तुलना सतयुग से कर डाली तोमर ने कहा किस जिस तरह से रामायण में एक पक्ष राम का था तो दूसरा असुरों का। असुर मायावी रूप धर कर छलने का काम करते थे, ठीक उसी प्रकार यूपी की जनता को छलने के लिये क्रीम पाऊडर लगाकर सूपर्णखा, खरदूषण,मारीच और सुरसा आ रहे हैं। जनता को इन मायावी नेताओं की मीठी मीठी बातों से बचना चाहिए। और अब समझ-बूझ का परिचय देते हुये भाजपा के पक्ष में मतदान करने की जरूरत है। जिस से यूपी की सत्ता में राक्षस रूपी नेताओं के हाथों में न जाने पाये। नरेन्द्र सिंह के यूपी में क्रीम पाऊडर लगाकर सूपर्णखा, खरदूषण, मारीच और सुरसा आ रही है, किस के लिये कहा, कहीं कांग्रेस के युवराज राहुल गांधी को खरदूषण और उनकी बहन प्रियंका के लिए सूपर्णखा की तरफ तो इशारा नहीं था, कहीं मारीच कांग्रेस के राष्ट्रीय महासचिव दिग्विजय सिंह को तो नहीं बता गये नरेन्द्र सिंह तोमर। सुरसा का इशारा कहीं मायावती की तरफ तो नहीं था, इस तरह की चर्चा करते हुये जनता को सुना गया।